Public procurement notice: Contract Notice
Published: 2020-02-03
Buyer: Állami Egészségügyi Ellátó Központ
Country: HU
Contract type: Works
Procedure: Open procedure
CPV classification: 45000000: Construction work | 45210000: Building construction work | 45262690 | 45262700 | 45300000
Submission deadline: 2020-02-28
Award criteria: The most economic tender

Technical requirements: Építési kivitelezési tevékenység végzése az „Egészségügyi szakellátók szállóinak fejlesztése” című, EFOP-2.2.0-16-2016-00001 azonosítószámú projekt keretein belül 4 részben (Eger, Miskolc, Szekszárd, Zalaegerszeg)
Az érintett ingatlan Eger belvárosában, a Széchenyi utcában található, az Eger patak és a kórház szomszédságában. Az épület nővérszállóként az 1980-as években épült. A felújítás a felmérési tervnek megfelelően 2206,49 m2 nettó alapterületet érint, mely az átalakítást követően az előtétfalak beépítésével 2176,7 m2 hasznos alapterületre módosul. A földszint + két emelet szintszámú, magas tetős épület a Széchenyi utca zársorú térfalába illeszkedően épült. A monolit vasbeton vázas teherhordó szerkezetű nővérszálló középfolyosós elrendezésű, a központi elosztó-lépcsőtérből nyíló egy-egy középfolyosó ágról vegyesen egy-, illetve kétszobás lakóegységek nyílnak. Jelenleg 59 db szobaegység található. A szállásépületben átfogó korszerűsítés. felújítás nem történt. Állapota az építéskori technikai színvonalat tükrözi, de időközben az anyagai, épületszerkezetei korszerűtlenné váltak, illetve erősen elhasználódtak, tönkrementek.
A meglévő épület zártsorú beépítésű, földszint plusz két emelet szintszámú, magas tetős, utcával párhuzamos tetőgerincű, beépítési vonala közvetlenül az utcai telekhatárra telepített. Az átalakítás során csak belső átalakítás tervezett, a beépítés nem változik, bővítés nem történik, így az ezzel összefüggésben lévő beépítési paraméterek, területi adatok, mutatók nem módosulnak. Az épület főbejáratai a földszinten nyílnak, az épület súlypontjában elhelyezett elosztó-, lépcsőházi tér a Széchenyi utca és a patakparti sétány felől egyaránt megközelíthető. Az átalakítás során a szoba egységek száma csökken.
Az épület formájában és állapotában jelenleg nem jól hasznosítható. A kollégiumi szállásokhoz hasonló szoba egységek nem jól idomulnak a használati igényekhez. Átalakítás során a napjainkban jellemző lakáshasználatnak jobban megfelelő lakóegységek tervezettek, zömében 1 + félszobás szobaegységek kialakításával, előtérből nyíló fürdőszoba és WC egységgel, egyterű konyha, étkező, nappali lakótérrel és külön álló hálószobával. Ahol az alaprajzi rendszerből adódik, egyszobás egység került kialakításra.
Az épület teljes gépészeti átalakítása, felújítása (hideg-, melegvíz, fűtés-, csatornahálózatok) megvalósításra kerül. Az épület teljes körű villamos hálózatának felújítása a mai kor követelményének és színvonalának megfelelően kerül kialakításra.
Megrendelői igényeknek megfelelő lakóegységek kialakítása belső válaszfalak bontásával és új gipszkarton válaszfalak kialakításával került megoldásra. A földszinten jelenleg 17 db lakóegység található, melyek megmaradnak. A földszinten a gépészeti felújításhoz szükséges építészeti felújítási munkálatok kerülnek megvalósításra, a szükséges helyeken burkolatcserékkel. Az I. emeleten 9 db 1 fős lakóegység és 8 db 2 fős lakóegység kerül kialakításra. Az I. emeleten a férőhelyek száma 25 fő. A II. emeleten 9 db 1 fős lakóegység és 8 db 2 fős lakóegység kerül kialakításra. Az I. és a II. emeleten kialakított férőhelyek száma 50 fő. A lakóegységek számához igazítottan vizesblokkok kerülnek kialakításra, az I. és II. emeleten 17-17 db új vizesblokk kerül kialakításra. A vizes helyiségek a meglévő, megmaradó strangokra illesztve kerültek kialakításra.
A lakóegységekben beépített szekrényekkel biztosíthatóak a tároló és rakodó felületek. Az 1 fős lakóegységekben a konyhákban minikonyha kerül beépítésre, a 2 fős lakóegységekben konyhabútor kerül kialakításra, a kiviteli tervek részeként elkészülő asztalos konszignáció szerint, főzőlappal, sütővel és hűtőszekrénnyel. A fürdőszobákban a mosógépek későbbi elhelyezhetősége érdekében víz- szennyvíz- és elektromos kiállás kerül kialakításra.
A Borsod-Abaúj-Zemplén Megyei Központi Kórház és Egyetemi Oktatókórházhoz tartozó egészségügyi szakellátók szálló (meglévő épület) - belső átalakítása, felújítása összesen 1744,09 m2-en. A felújítás a felmérési tervnek megfelelően 1744,09 m2 alapterületet érint, mely az átalakítást követően 1750,5 m2-re módosul a válaszfalak elbontása és újraosztása miatt. A pinceszinten felújítással érintett hasznos alapterület 405,29 m2. A tervezett felújítás összesen 2155,79 m2-en valósul meg.
A meglévő 72 db lakóegységben és az 1 db szolgálati lakásban: padlóburkolatok, használati víz elleni szigetelések aljzatbetonig történő bontása, lakószobák közötti válaszfalak bontása, meglévő vizesblokkok bontása, beépített szekrények bontása, radiátorok és csőhálózat bontása (a meglévő radiátorok és csőhálózat részben kerül elbontásra), komplett elektromos bontás.
Az épület komplett új belső kialakítása: a lakószobák közötti válaszfalak bontása után megmaradó fő- és válaszfalak, strangok megtartásával összesen 60 db lakóegység kialakítása új gipszkarton válaszfalakkal, minikonyhával. 1 db vizesblokk teljes körű felújításra kerül, 30 db új vizesblokk kerül kialakításra új belső vízellátó hálózat kialakításával és új szaniter berendezések, elszívó ventillátorok beépítésével. (Az egy férőhelyes lakószobák tervezetten részben párba fogva közös mosdó-előtérrel készülnek, melyből zuhanyzó és WC helyiség nyílik. Ezek mellett készülnek egyszemélyes, saját fürdőszobával rendelkező lakószobák is.) Szintenként a közös konyha megmarad. Szintenként közös használatra alkalmas 1 db mosókonyha és 1 db takarítószer tároló helyiség kerül kialakításra. Burkolatképzés, belső nyílászárók beépítése, felületképzés. Az épület teljes belső villamos hálózatának cseréje, világítástechnikai korszerűsítés, gyengeáramú rendszerek (informatika, TV SAT, beléptető) telepítése, kábelezés kialakítása, épületgépészeti (fűtés, szellőztetés) korszerűsítéshez kapcsolódó elektromos kivitelezés. Hűtési rendszer nem kerül kiépítésre.
Az épületben radiátoros központi fűtés üzemel, melynek a hőtermelője a pinceszinti gépészeti helyiségben található fűtési hőcserélő. A hőcserélő primer oldalára a kórház hőközpontjából távhővezetéken érkező fűtési csővezetékpár van rákapcsolva. Az épületgépészeti tervezési határunk a hőcserélő szekunder oldali elzárója.
A meglévő radiátoros rendszert ill. a gépészeti helyiségben lévő HMV puffer tárolók elbontását terveztük. Ezt követően acéllemez kompakt lapradiátorok kerülnek felszerelésre, új csőhálózattal, amely szabadon szerelt acélcsőből készül. Az épületben már vannak kialakítva födémáttörések a fűtési strangok számára, a fűtés szereléshez új födémáttörés kialakítására nincs szükség.
A meglévő vízellátó és szennyvíz elvezető hálózat szintén elbontásra kerül. A kiviteli terveknek megfelelően új szaniterek és csővezetékek kerülnek beépítésre. Az épületben új belső terű helyiségek elszívásához kisventillátorok kerülnek beépítésre.
A pincében tervezetten vakolatjavítás, meszes glettelés és tisztasági fertőtlenítő festés készül. Valamint a belső ajtók javítása, zárhatóvá tétele, szükség esetén utólagos zárszerkezet beépítése.
Az épület vonatkozásában KEHOP pályázat megvalósítására kerül sor, amelynek keretében elkészül az épület energetikai külső felújítása, amely jelen projektnek nem része. A tervek ennek figyelembevételével kerültek kialakításra.

Eligibility requirements: Valamennyi rész esetében: Az eljárásban nem lehet ajánlattevő, alvállalkozó, és nem vehet részt az alkalmasság igazolásában olyan gazdasági szereplő, akivel szemben a Kbt. 62. § (1)-(2) bek.i szerinti kizáró okok bármelyike fennáll. A 321/2015. (X.30.) Kr. (továbbiakban: ”Kr.”) 1.§ (1) alapján ajánlattevőnek ajánlatában a Kbt. II. Része szerinti jelen eljárásban az ajánlat benyújtásakor a közbeszerzési dokumentumok között rendelkezésre bocsátott egységes európai közbeszerzési dokumentum benyújtásával kell előzetesen igazolnia, hogy nem tartozik az előírt kizáró okok hatálya alá. Ajánlatkérő a Kbt. 69.§ (4)-(6) szerint jár el a bírálat során. A Kbt. 69.§ (4)-(6) alapján az igazolások benyújtására felhívott gazdasági szereplőnek (ajánlattevőnek) a ”Kr.” 8-14.§ és 16.§ szerint kell igazolnia, hogy nem tartozik a kizáró okok hatálya alá. A ”Kr.” 15.§-a alapján az ajánlattevő az alkalmasság igazolásában részt vevő alvállalkozó vagy más szervezet vonatkozásában csak az egységes európai közbeszerzési dokumentumot köteles benyújtani az előírt kizáró okok hiányának igazolására. Azon alvállalkozók tekintetében, amelyek nem vesznek részt alkalmasság igazolásában a Kbt. 67.§ (4) szerinti nyilatkozatot kell benyújtani. Irányadó továbbá a 321/2015. (X.30.) Korm. rendelet 1. § (7)-(8) bekezdése, valamint a Kbt. 69. § (11a) bekezdése. Ajánlatkérő felhívja a figyelmet a Kbt. 64. §-ra, valamint a Kbt. 74. § (1) bekezdésére. Ajánlatkérő felhívja a figyelmet a 321/2015. (X. 30.) Korm. rendelet 1-16. §-aira. Az ajánlattevő alkalmasságára előírt feltételek: A ”Kr.” 1.§ (1) alapján az ajánlattevőnek az ajánlatában a Kbt. II. Része szerint megindított jelen eljárásban az ajánlatának benyújtásakor az egységes európai közbeszerzési dokumentum benyújtásával kell előzetesen igazolnia, hogy megfelel a Kbt. 65. §-a alapján az alábbi alkalmassági követelményeknek. SZ.1. A Kbt. 65.§ (1) c) pontja és a 322/2015. (X. 30.) K.r. 21.§ (1) alapján Ajánlatkérő előírja az építőipari kivitelezési tevékenységet végző gazdasági szereplők vonatkozásában az Étv. szerinti, építőipari kivitelezési tevékenységet végzők névjegyzékében szereplés követelményét, illetve a nem Magyarországon letelepedett gazdasági szereplők esetén a letelepedés szerinti ország nyilvántartásában szereplés, vagy a letelepedés szerinti országban előírt engedéllyel, jogosítvánnyal vagy szervezeti, kamarai tagsággal való rendelkezés követelményét. A nyilvántartásban szereplés tényét - ha a Kbt. 69.§ (11) szerinti nyilvántartásokban a vonatkozó adatok, tények ingyenes ellenőrzésére nincsen mód - a nyilvántartás kivonatának, a nyilvántartást vezető szerv által kiállított igazolásnak vagy a nyilvántartásban szereplés tényét igazoló dokumentumnak az egyszerű másolatban történő benyújtásával szükséges igazolni, nem Magyarországon letelepedett gazdasági szereplő esetén a 2014/24/EU európai parlamenti és tanácsi irányelv XI. mellékletében felsorolt nyilvántartások szerinti igazolást (kivonatot) vagy egyéb igazolást, vagy nyilatkozatot kell igazolásként benyújtani. Az alkalmasság minimumkövetelménye(i): SZ.1. Alkalmatlan az ajánlattevő, ha az ajánlata alapján építőipari kivitelezési tevékenységet végző gazdasági szereplők az Étv. szerinti, építőipari kivitelezési tevékenységet végzők névjegyzékében nem szerepelnek, ill. a nem Mo-n letelepedett gazdasági szereplők a letelepedés szerinti ország nyilvántartásában nem szerepelnek, vagy a letelepedés szerinti országban előírt engedéllyel, jogosítvánnyal vagy szervezeti, kamarai tagsággal nem rendelkeznek. Öntisztázás: Kbt.64.§.